L'Ajuntament organitza un concurs de dibuix infantil per a conscienciar sobre la neteja en el municipi
29/12/2017

# L'Ajuntament organitza un concurs de dibuix infantil per a conscienciar sobre la neteja en el municipi

[![Momento de la Carpa Jove](/images/noticias/2017/12/carpa-jove-concurso.jpg)](/images/noticias/2017/12/carpa-jove-concurso.jpg)

29.12.2017

Més d'un centenar de xiquets/as han participat en el concurs del que eixiran els dibuixos que decoraran les papereres del municipi

Un miler de veïns i veïnes s'han donat cita aquest matí per a gaudir de la Carpa Jove que s'ha celebrat en l'esplanada del cohetódromo i que ha acollit una variada oferta d'activitats per als xiquets i xiquetes del municipi.

Policia Local i Nacional, militars de l'Aquarterament Daoiz i Velarde, Protecció Civil, Aigües de Paterna, l'empresa pública municipal Gestió i Serveis de Paterna, així com les entitats festives del municipi han organitzat diferents activitats infantils durant el matí. També han participat Ambulàncies Aimos, Intercomparsas, Interpenyes, Nadals a Paterna, Confraria del Santíssim Crist de la Fe, Multipaterna, Associació de Castella-la Manxa, i Edetania, entre altres.

A més, la Carpa amb una superfície d'1.000 metres, ha comptat amb animacions infantils a càrrec de Somnis i Menuda Paterna i exhibicions de falconeria o del gos policia Urko.

Per la seua banda, des de l'àrea d'Infraestructures s'ha organitzat un concurs de dibuix per a conscienciar sobre la importància de mantenir el municipi net i cuidar el mobiliari urbà.

Tal com ha explicat la regidora d'Infraestructures, Nuria Campos “volem que els més joves prenguen consciència de la importància de cuidar el nostre entorn, tant pel que fa a la neteja dels carrers com en el respecte al mobiliari urbà”.

Més d'un centenar de xiquets i xiquetes han participat en el certamen i en els pròxims dies es donaran a conèixer els dibuixos que decoraran les papereres del municipi.